*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*156. számú előterjesztés*

Bátaszék Város Önkormányzata Képviselő-testületének 2019. július 11-én,

16,00 órakor megtartandó **RENDKÍVÜLI** ülésére

*a „Közétkeztetés fejlesztés Bátaszéken” címmel benyújtott pályázatra érkezett hiánypótlással kapcsolatos döntés*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte:** dr. Köbli Kata aljegyző  **Tárgyalja:** - |

***Tisztelt Képviselő-testület!***

Pályázat benyújtásáról döntött a képviselő-testület a 136/2019.(VI.6.) önkormányzati határozatában a Magyarország 2019. évi központi költségvetéséről szóló 2018. évi L. törvény (a továbbiakban: Költségvetési törvény) 3. melléklet II. 3. pont szerinti önkormányzati étkeztetési fejlesztések támogatására tárgyában „Közétkeztetés fejlesztés Bátaszéken” címmel.

A pályázatot határidőre benyújtottuk. 2019.07.03. napon hiánypótlási felhívást kaptunk a Magyar Államkincstár Tolna Megyei Igazgatósága Államháztartási Irodájától, melyben többek között a Kitöltési útmutató szerint a képviselő-testületi határozat a pályázati terv megalapozottságát is alátámasztó olyan vázlatos dokumentáció, amelyből a támogató számára megállapítható, hogy mennyire komplex a tervezett beruházás, mivel kell az egyes

pályázónak számolnia, így különösen: a fejlesztés szükségességének indokolása, telekvásárlás, közbeszerzés, engedélyezési eljárások lefolytatása, műszaki megvalósítás tervezett hossza, továbbá a pályázati kiírás megjelenése előtt sor került-e bármilyen, a beruházáshoz kapcsolódó tevékenységre, azaz milyen fokon áll megközelítőleg a beruházás a pályázat benyújtásakor, milyen ütemezéssel tervezi a cél szerinti beruházást megvalósítani az Önkormányzat, milyen mértékű beruházással tervez, mely időpont az átadás várható ideje.

A hőszivattyúval ellátott szellőző rendszer kiépítése kivitelezésre vonatkozó indikatív árajánlat számszaki hibás. Annak felülvizsgálata okán módosult 63.052.386,-Ft-ról 63.052.763,-Ft-ra a vállalkozási díj.

Az elektromos hálózat átalakítása további bruttó 5 000 000,-Ft becsült összeggel tervezhető. A teljes költség 68.052.386,-Ft-ról 68.052.763,-Ft-ra módosul.

A maximális támogatási igény 40,0 millió forint, így a pályázathoz 28.052.386,-Ft helyett, 28.052.763,-Ft önerőt szükséges biztosítani.

A megvalósítás és a finanszírozás tervezett ütemezését 2019.október 1. – 2019. december 31. helyett, 2019.október 1. – 2019. december 10. időtartamban javasoljuk meghatározni.

Mivel a módosítás a határozat több pontját érinti, így új határozat elfogadását javasoljuk a korábbi határozat hatályon kívül helyezésével.

**Határozati javaslat:**

**az intézményi konyha felújítására vonatkozó fejlesztési célú támogatási kérelem benyújtásának jóváhagyására**

Bátaszék Város Önkormányzatának Képviselő-testülete,

1. az „önkormányzati étkeztetési fejlesztések” című felhívás keretében **Közétkeztetés fejlesztés Bátaszéken** címmel a támogatási kérelem benyújtását – a határozat melléklete szerinti konyha korszerűsítés megvalósíthatósági dokumentációjában foglaltak alapján – jóváhagyja,

* a projekt összes költsége (br): 68.052.763,-Ft
* önerő (br.): 28.052.763,-Ft
* igényelt támogatás (br.): 40.000.000,-Ft

1. a Bátaszéki Mikrotérségi Óvoda, Bölcsőde és Konyha Konyhai egységének (7140 Bátaszék, Budai u. 11., 594/3 hrsz.) fejlesztésére az önkormányzat saját forrásként 28.052.763,- Ft önrészt biztosít az önkormányzat 2019. évi költségvetése terhére,
2. a Bátaszéki Mikrotérségi Óvoda, Bölcsőde és Konyha Konyhai egységének (7140 Bátaszék, Budai u. 11., 594/3 hrsz.) fejlesztése megvalósítását és a finanszírozását 2019.október 1. – 2019. december 10. között kívánja elvégezni,
3. felhatalmazza a Bátaszéki Közös Önkormányzati Hivatal Jegyzőjét a támogatási kérelem határidőn belüli benyújtására.
4. egyúttal a 136/2019.(VI.6.) önkormányzati határozatát hatályon kívül helyezi.

*Határidő:* 2019. július 12.

*Felelős*: dr. Köbli Kata aljegyző

(a támogatási kérelem benyújtásáért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár